sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh HAMDA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTIShLAR KIRITISh TOʻGʻRISIDA” 2009 YIL 29 DEKABRDAGI PF-4158-SON FARMONI, OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2010 YILGI ASOSIY MAKROIQTISODIY KOʻRSATKIChLARI VA DAVLAT BUDJETI PARAMETRLARI TOʻGʻRISIDA” 2009 YIL 22 DEKABRDAGI PQ-1245-SON QARORI)
(decree, 2022-07-22)

Oʻzbekiston Respublikasi Prezidentining “Oʻzbekiston Respublikasi Prezidentining ayrim farmonlariga oʻzgartishlar kiritish toʻgʻrisida” 2009-yil 29-dekabrdagi PF-4158-son Farmoniga, Oʻzbekiston Respublikasi Prezidentining “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida” 2009-yil 22-dekabrdagi PQ-1245-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirlar Mahkamasining “Oʻzbekiston Respublikasida ishlab chiqariladigan aviatsiya kerosiniga aksiz soligʻi joriy etish toʻgʻrisida” 2002-yil 30-iyuldagi 271-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 3. Vazirlar Mahkamasining “Kichik va oʻrta tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qaroriga (Oʻzbekiston Respublikasi QT, 1998-y., 5-son, 20-modda) 1-ilovaning “Kafolatlar mazmuni” ustuni 6-bandining toʻrtinchi xatboshi quyidagi tahrirda bayon qilinsin: “banklardagi hisob raqamlari boʻyicha operatsiyalarni toʻxtatib qoʻyish, qonunda nazarda tutilgan hollar bundan mustasno”. 4. Vazirlar Mahkamasining 1999-yil 5-fevraldagi 54-son qarori (Oʻzbekiston Respublikasi QT, 1999-y., 2-son, 9-modda) bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlari tarkibi hamda moliyaviy natijalarni shakllantirish tartibi toʻgʻrisidagi nizomda: a) 1.5-bandning 1.5.13-kichik bandi quyidagi tahrirda bayon qilinsin: “1.5.13. Ishlab chiqarish jarayonida qatnashadigan xodimlarga vaqtincha mehnatga layoqatsizlik, homiladorlik va tugʻish nafaqalari toʻlash bilan bogʻliq xarajatlar qonun hujjatlarida belgilangan tartibga muvofiq”; b) 2.3-bandning 2.3.21-kichik bandi quyidagi tahrirda bayon qilinsin: “2.3.21. Boshqaruv xodimlariga va ishlab chiqarish jarayonida qatnashmaydigan boshqa xodimlarga vaqtincha mehnatga layoqatsizlik, homiladorlik va tugʻish nafaqalari toʻlash bilan bogʻliq xarajatlar qonun hujjatlarida belgilangan tartibga muvofiq”.
RESPUBLIKA DORIXONA MUASSASALARIDA DORI-DARMONLAR VA TIBBIY BUYuMLAR SOTISh QOIDALARIGA OʻZGARTIRIShLAR KIRITISh TOʻGʻRISIDA
(resolution, 2017-07-01)

“Dori vositalari va farmatsevtika faoliyati toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida” Oʻzbekiston Respublikasining 2009-yil 17-sentabrdagi OʻRQ-222-son Qonunini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1994-yil 6-avgustdagi 404-son qarori bilan tasdiqlangan Respublika dorixona muassasalarida dori-darmonlar va tibbiy buyumlar sotish qoidalariga ilovaga muvofiq oʻzgartirishlar kiritilsin. 2. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda bir oy muddatda idoraviy normativ-huquqiy hujjatlar ushbu qarorga muvofiqlashtirilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. 3-band quyidagi mazmunda bayon qilinsin: “3. Quyidagilar: Oʻzbekiston Respublikasida roʻyxatdan oʻtkazilmagan va yoxud muvofiqlik sertifikatiga ega boʻlmagan dori-darmonlar va tibbiy buyumlarni sotish; dorixona muassasalari tomonidan yuridik va jismoniy shaxslardan muvofiqlik sertifikatlari boʻlmagan dori-darmonlar va tibbiy buyumlarni qabul qilib olish; qalbakilashtirilgan va roʻyxatdan oʻtkazilmagan dori vositalarini, shuningdek Oʻzbekiston Respublikasida roʻyxatdan oʻtkazilgan dori vositalarining gʻayriqonuniy nusxalarini sotish taqiqlanadi”. 2. 5-band quyidagi mazmunda bayon qilinsin: “5. Dori-darmonlarni litsenziyalarsiz sotish, shuningdek qalbakilashtirilgan va roʻyxatdan oʻtkazilmagan dori vositalarini sotish bilan shugʻullanuvchi yuridik va jismoniy shaxslar Oʻzbekiston Respublikasining qonun hujjatlariga muvofiq javobgarlikka tortiladilar”.
OʻZBEKISTON RESPUBLIKASI TAShQI IShLAR VAZIRLIGI TAShKILIY TUZILMASIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Tashqi ishlar vazirligining boshqaruv tuzilmasini takomillashtirish va ish samaradorligini oshirish maqsadida: 1. Oʻzbekiston Respublikasi Tashqi ishlar vazirligi markaziy apparatining yangilangan tuzilmasi ilovaga* muvofiq tasdiqlansin. 2. Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi tashkiliy tuzilmasiga oʻzgartishlar kiritish toʻgʻrisida” 2008-yil 26-noyabrdagi PQ-1006-sonli qarorining ilovasi oʻz kuchini yoʻqotgan deb hisoblansin. 3. Mazkur Qarorning ijrosini nazorat qilish Oʻzbekiston Respublikasi Prezidentining Davlat maslahatchisi I.B. Abdullayev va Oʻzbekiston Respublikasi tashqi ishlar vaziri V.I. Norov zimmasiga yuklansin.
TIJORAT BANKLARI TOMONIDAN “QIShLOQXOʻJALIKKIMYo” HUDUDIY AKSIYADORLIK JAMIYATLARIGA MINERAL OʻGʻIT VA OʻSIMLIKLARNI HIMOYA QILIShNING KIMYoVIY VOSITALARI XARIDI UChUN QISQA MUDDATLI MAQSADLI KREDITLAR AJRATISh TARTIBI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2019-08-15)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) va “Banklar va bank faoliyati toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) qonunlariga muvofiq Oʻzbekiston Respublikasi Markaziy banki Boshqaruvi va Moliya vazirligi qaror qiladilar: 1. Oʻzbekiston Respublikasi Markaziy banki Boshqaruvi va Moliya vazirligining 2004-yil 21-fevraldagi 246-V, 33-sonli qarori (roʻyxat raqami 1319, 2004-yil 2-mart) (Oʻzbekiston Respublikasi qonun hujjatlari toʻplami, 2004-yil, 9-son, 109-modda) bilan tasdiqlangan “Tijorat banklari tomonidan “Qishloqxoʻjalikkimyo” hududiy aksiyadorlik jamiyatlariga mineral oʻgʻit va oʻsimliklarni himoya qilishning kimyoviy vositalari xaridi uchun qisqa muddatli maqsadli kreditlar ajratish tartibi toʻgʻrisida nizom”ga ilovaga muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 16-bandning birinchi xatboshisi quyidagi tahrirda bayon etilsin: “16. Ushbu kreditlar “Qishloqxoʻjalikkimyo” hududiy aksiyadorlik jamiyatlarining 23222, 23220 va 23210-hisob varagʻiga kelib tushgan mablagʻlar (shu jumladan Oʻzbekiston Respublikasi Moliya vazirligi va Markaziy banki Boshqaruvining 2007-yil 13-martdagi 30, 288-V-son qarori (roʻyxat raqami 1675, 2007-yil 14-aprel) (Oʻzbekiston Respublikasi qonun hujjatlari toʻplami, 2007-yil, 16-son, 168-modda) bilan tasdiqlangan “Qishloq xoʻjaligi korxonalarining davlat ehtiyojlari uchun xarid qilinadigan paxta va gʻalla yetishtirish xarajatlarini tijorat banklari tomonidan kreditlash tartibi toʻgʻrisida nizom” asosida qishloq xoʻjaligi korxonalariga berilgan kreditlar) hisobidan birinchi navbatda muddatli majburiyatnoma asosida memorial order bilan undirib olinadi. Bunda hisoblangan foizlar kreditlardan oldin undiriladi”. 2. Mazkur oʻzgartirish “Oʻzkimyosanoat” Davlat aksionerlik kompaniyasi bilan kelishilgan.
VAKOLATLI BANKLARDA ChET EL VALYUTASIDAGI HISOBVARAQLARNING YuRITILIShI TARTIBIGA OʻZGARTIRISh VA QOʻShIMChA KIRITISh TOʻGʻRISIDA
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda), “Valyutani tartibga solish toʻgʻrisida”gi (yangi tahrirda) (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari va Oʻzbekiston Respublikasi Prezidentining 2009-yil 22-dekabrdagi PQ-1245-sonli “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 5-sentabrda 232-son bilan tasdiqlangan “Vakolatli banklarda chet el valyutasidagi hisobvaraqlarning yuritilishi tartibi”ga (roʻyxat raqami 511, 1998-yil 22-oktabr) ilovaga* muvofiq oʻzgartirish va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
VAKOLATLI BANKLAR TOMONIDAN NOREZIDENTLARNING OʻZBEKISTON RESPUBLIKASI MILLIY VALYUTASIDAGI HISOBVARAQLARINI YURITISh TARTIBIGA OʻZGARTIRISh VA QOʻShIMChA KIRITISh TOʻGʻRISIDA
(resolution, 2020-09-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-yil, 12-son, 247-modda), “Valyutani tartibga solish toʻgʻrisida”gi (yangi tahrirda) (Oʻzbekiston Respublikasi Oliy Majlisining Axborotnomasi, 2004-yil, 1-2-son, 6-modda) qonunlari va Oʻzbekiston Respublikasi Prezidentining 2009-yil 22-dekabrdagi PQ-1245-sonli “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 1998-yil 5-sentabrda 231-son bilan tasdiqlangan “Vakolatli banklar tomonidan norezidentlarning Oʻzbekiston Respublikasi milliy valyutasidagi hisobvaraqlarini yuritish tartibi”ga (roʻyxat raqami 510, 1998-yil 22-oktabr) ilovaga* muvofiq oʻzgartirish va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻRTA MAXSUS, KASB-HUNAR TAʼLIMI MUASSASALARI XODIMLARI ASOSIY LAVOZIMLARINING MALAKA TAVSIFLARI BOʻYIChA YOʻRIQNOMA ILOVASIGA OʻZGARTIRIShLAR KIRITISh TOʻGʻRISIDA
(resolution, 2012-12-14)

Oʻzbekiston Respublikasi Vazirlar Mahkamasining 2008-yil 1-avgustdagi 165-son “Oʻrta maxsus, kasb-hunar taʼlimi muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2008-y., 31-32-son, 303-modda) asosan hamda taʼlim muassasalarida toʻplangan tajribalarni inobatga olgan holda Oʻzbekiston Respublikasi Mehnat va aholini ijtimoiy muhofaza qilish vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Vazirlar Mahkamasi huzuridagi Davlat test markazi qaror qiladilar: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi hamda Vazirlar Mahkamasi huzuridagi Davlat test markazining 2008-yil 25-avgustdagi 39, 36/QQ va 01-275-son qarori (roʻyxat raqami 1845, 2008-yil 29-avgust) (Oʻzbekiston Respublikasi qonun hujjatlari toʻplami, 2008-y., 35-36-son, 350-modda) bilan tasdiqlangan Oʻrta maxsus, kasb-hunar taʼlimi muassasalari xodimlari asosiy lavozimlarining malaka tavsiflari boʻyicha yoʻriqnoma ilovasining 1-paragraf “Malaka talablari” qismining “a” va “b” bandlari quyidagi tahrirda bayon etilsin: “a) oliy maʼlumot (madaniyat va sport hamda sogʻliqni saqlash sohasidagi taʼlim muassasalarida akademik litsey, kasb-hunar kollejining taʼlim yoʻnalishlaridan kamida bittasi yoki bilim sohasi boʻyicha oliy maʼlumot); b) taʼlim tizimidagi (pedagogik, oʻquv-tarbiyaviy, oʻquv-uslubiy, boshqaruv faoliyati) ish staji 3 yildan kam emas yoki akademik litsey, kasb-hunar kollejining soha yoʻnalishi boʻyicha 5 yildan kam boʻlmagan amaliy ish staji”. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
DORI VOSITALARI VA TIBBIYOT BUYuMLARINI IShLAB ChIQARISh UChUN MOʻLJALLANGAN IMPORT QILIShDA QOʻShILGAN QIYMAT SOLIGʻIDAN OZOD QILINADIGAN XOM AShYoLAR ROʻYXATIGA QOʻShIMChALAR KIRITISh TOʻGʻRISIDA
(resolution, 2010-01-28)

Oʻzbekiston Respublikasi Soliq kodeksining 211-moddasiga (Oʻzbekiston Respublikasi qonun hujjatlari toʻplami, 2007-y., 52 (I)-son) muvofiq, Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi va Sogʻliqni saqlash vazirligi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasining 2009-yil 6-maydagi 5-3-6/28, 53, EG-01/10-2053 i 01-02/8-9-sonli hamda Oʻzbekiston Respublikasi Sogʻliqni saqlash vazirligining 2009-yil 20-apreldagi 7-sonli qarori (2009-yil 8-may, roʻyxat raqami 1952) (Oʻzbekiston Respublikasi qonun hujjatlari toʻplami, 2009-yil, 19-20-son, 240-modda) bilan tasdiqlangan Dori vositalari va tibbiyot buyumlarini ishlab chiqarish uchun moʻljallangan import qilishda qoʻshilgan qiymat soligʻidan ozod qilinadigan xomashyolar roʻyxatiga ilovaga muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtgan kundan boshlab oʻn kundan keyin kuchga kiradi. 1. Quyidagi mazmundagi 200 — 613 pozitsiyalar bilan toʻldirilsin: 2.Quyidagi mazmundagi izoh bilan toʻldirilsin: “*Mazkur imtiyozlar koʻrsatilgan pozitsiya uchun Oʻzbekiston Respublikasi Sogʻliqni saqlash vazirligi Dori vositalari va tibbiy texnika sifatini nazorat qilish bosh boshqarmasining xulosasi taqdim etilganda, shuningdek qadoqlash talab qilinganda qoʻllaniladi.”. 3. Quyidagi mazmundagi xatboshi bilan toʻldirilsin: “Qoʻshimcha qiymat soligʻi toʻlash boʻyicha imtiyozlar mahalliy ishlab chiqaruvchilar tomonidan dori vositalari va tibbiyot buyumlarini ishlab chiqarish uchun oʻz ehtiyojlari maqsadida olib kelinayotgan xomashyoga, shuningdek dori vositalari va tibbiyot buyumlarini ishlab chiqaruvchi korxonalar bilan tuzilgan shartnomalarga asosan xomashyo importini amalga oshirayotgan korxonalarga qoʻllaniladi.”. 4. Mazkur qoʻshimchalar “Oʻzfarmsanoat” DAK bilan kelishilgan.
XALQARO SHARTNOMALARNI TASDIQLASH TOʻGʻRISIDA
(resolution, 2010-01-28)

1. Masqat shahrida (Oʻmon Sultonligʻi) 2009-yil 5-oktabrda imzolangan quyidagi: Oʻzbekiston Respublikasi Hukumati va Oʻmon Sultonligi Hukumati oʻrtasida savdo va iqtisodiy hamkorlik toʻgʻrisidagi Bitim; Oʻzbekiston Respublikasi Hukumati bilan Oʻmon Sultonligi Hukumati oʻrtasida Toshkent shahrida Oʻzbekiston Respublikasi Fanlar akademiyasi Abu Rayhon Beruniy nomidagi Sharqshunoslik instituti kutubxonasi binosini qurish va ilmiy-madaniy hamkorlik toʻgʻrisidagi Bitim; Oʻzbekiston Respublikasi Hukumati va Oʻmon Sultonligi Hukumati oʻrtasida havo qatnovi toʻgʻrisidagi bitim; Oʻzbekiston Respublikasi Hukumati nomidan Tashqi iqtisodiy aloqalar, investitsiyalar va savdo vazirligi bilan Oʻmon Sultonligi hukumati nomidan Turizm vazirligi oʻrtasida turizm sohasida hamkorlik toʻgʻrisidagi Anglashuv memorandumi; Oʻzbekiston Respublikasi Hukumati bilan Oʻmon Sultonligi Hukumati oʻrtasida ikki yoqlama soliq solishiga yoʻl qoʻymaslik hamda daromad va kapital soliqlarini toʻlashdan bosh tortishning oldini olish, toʻgʻrisidagi bitm bilan bayonnomaga oʻzgartish kiritish haqida Qoʻshimcha bayonnoma tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnomalar kuchga kirishi uchun zarur boʻlgan davlat ichki tartib-qoidalarini Oʻzbekiston Respublikasi bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnomalar kuchga kirgandan soʻng Oʻzbekiston Respublikasining majburiyatlari bajarilishi yuzasidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“AYRIM XIZMATLARNI KOʻRSATAYOTGAN YuRIDIK ShAXSLAR UChUN FOYDA SOLIGʻI VA YAGONA SOLIQ TOʻLOVI BOʻYIChA SOLIQ IMTIYOZLARINI QOʻLLASh TARTIBI TOʻGʻRISIDA”GI NIZOMGA QOʻShIMChALAR KIRITISh HAQIDA
(resolution, 2017-05-10)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi (Oʻzbekiston Respublikasi Oliy Majlisi Axborotnomasi, 1997-y., 9-son, 232-modda) va Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi Qaroriga (Oʻzbekiston Respublikasi qonun hujjatlari toʻplami, 2009-y., 52-son, 560-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2006-yil 20-iyundagi 54, 2006-28-son qarori (roʻyxat raqami 1594, 2006-yil 17-iyul) Oʻzbekiston Respublikasi qonun hujjatlari toʻplami, 2006-y., 28-29-son, 281-modda) bilan tasdiqlangan “Ayrim xizmatlarni koʻrsatayotgan yuridik shaxslar uchun foyda soligʻi va yagona soliq toʻlovi boʻyicha soliq imtiyozlarini qoʻllash tartibi toʻgʻrisida”gi nizomga ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AKSIZLI TOVARLARNING AYRIM TURLARINI SOTISh HAJMLARI TOʻGʻRISIDAGI MAʼLUMOT ShAKLINI TASDIQLASh HAQIDA
(resolution, 2019-01-01)

“Ayrim turdagi aksizli tovarlarni ishlab chiqarish va sotishning hisobi tizimi toʻgʻrisida”gi Vaqtinchalik nizomning 26-bandiga muvofiq (roʻyxat raqami 1390, 2004-yil 26-iyul) (Oʻzbekiston Respublikasi qonun hujjatlari toʻplami, 2004-yil, 30-son, 347-modda) Davlat soliq qoʻmitasi qaror qiladi: 1. Aksizli tovarlarning ayrim turlarini sotish hajmlari toʻgʻrisidagi maʼlumot shakli ilovaga muvofiq tasdiqlansin. 2. Belgilab qoʻyilsinki, aksizli tovarlarning ayrim turlarini sotish hajmlari toʻgʻrisidagi maʼlumotlar aksizli tovarlarning ayrim turlarini ishlab chiqarish va sotishni amalga oshiradigan xoʻjalik yurituvchi subyektlar tomonidan davlat roʻyxatidan oʻtkazilgan joydagi davlat soliq xizmati organlariga har oyda hisobot oyidan keyingi oyning 15-kunidan kechiktirmay taqdim etiladi. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
“OʻSIMLIK (PAXTA) YoGʻI UChUN TOʻLANADIGAN AKSIZ SOLIGʻINING BIR QISMINI OʻZBEKISTON RESPUBLIKASI MOLIYA VAZIRLIGINING MAXSUS OChILADIGAN HISOBVARAGʻIGA OʻTKAZISh VA UNI IShLATISh TARTIBI TOʻGʻRISIDAGI NIZOMNI TASDIQLASh HAQIDA”GI QARORNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2010-01-23)

Oʻzbekiston Respublikasi Prezidentining 2009-yil 22-dekabrdagi PQ-1245-son “Oʻzbekiston Respublikasining 2010-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga (Oʻzbekiston Respublikasi Qonun hujjatlari toʻplami, 2009-y., 52-son, 560-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 3-fevraldagi 14, 2009-5-sonli “Oʻsimlik (paxta) yogʻi uchun toʻlanadigan aksiz soligʻining bir qismini Oʻzbekiston Respublikasi Moliya vazirligining maxsus ochiladigan hisobvaragʻiga oʻtkazish va uni ishlatish tartibi toʻgʻrisidagi nizomni tasdiqlash haqida”gi qarori (roʻyxat raqami 1912, 2009-yil 25-fevral) (Oʻzbekiston Respublikasi qonun hujjatlari toʻplami, 2009-yil, 9-son, 101-modda) oʻz kuchini yoʻqotgan deb hisoblansin. 2. Mazkur qaror Yogʻ-moy va oziq-ovqat sanoati uyushmasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishildi:
ILMIY UNVONLAR BERISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-04-01)

Oʻzbekiston Respublikasi Prezidenti huzuridagi Vazirlar Mahkamasining 1992-yil 9-sentabrdagi 421-son “Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi faoliyatini tashkil etish masalalari toʻgʻrisida”gi qaroriga (Oʻzbekiston Respublikasi Hukumatining qarorlari toʻplami, 1992-y., 9-son, 28-modda) asosan Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 1996-yil 25-yanvardagi 34/2-son qarori bilan tasdiqlangan Ilmiy unvonlar berish toʻgʻrisidagi nizomga (roʻyxat raqami 262, 1996-yil 10-iyul) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 4-bandning ikkinchi xatboshi chiqarib tashlansin. 2. Quyidagi mazmundagi 41-band bilan toʻldirilsin: “41. Professor, dotsent va katta ilmiy xodim ilmiy unvonlariga ega boʻlganlarga belgilangan namunadagi attestat beriladi. Ushbu attestat ilmiy unvonlar berish toʻgʻrisidagi qaror qabul qilingan paytdan boshlab, bir oy muddat davomida OAK Rayosati qarori asosida rasmiylashtiriladi”. 3. 5-bandda: ikkinchi, toʻrtinchi, sakkizinchi va toʻqqizinchi xatboshilari “dotsent” degan soʻzdan keyin “yoki katta ilmiy xodim” degan soʻzlar bilan toʻldirilsin; uchinchi xatboshi “ilmiy stajga hamda” degan soʻzlardan keyin “dotsent yoki” degan soʻzlar bilan toʻldirilsin; yettinchi xatboshi quyidagi tahrirda bayon etilsin: “oliy oʻquv yurtining yoki unga tenglashtirilgan oʻquv yurtining kafedra mudiri yoki professori lavozimiga tanlov boʻyicha saylanib, tegishli oliy maʼlumotga, dotsent yoki katta ilmiy xodim ilmiy unvoniga ega boʻlgan hamda yakka mualliflikda oliy oʻquv yurti uchun darslik yoki oʻquv-metodik qoʻllanma yaratgan, nashr etilgan oʻquv-metodik, ilmiy va ijodiy ishlari boʻlgan, maʼruzalar va maxsus turkum darslarni yuqori malakada olib borayotgan, kamida besh yil pedagoglik ish stajiga ega va shu lavozimlarda toʻliq stavkada ikki oʻquv yili davomida muvaffaqiyatli ishlagan Oʻzbekiston Respublikasi, Qoraqalpogʻiston Respublikasi xalq artistlari, hofizlari, xalq rassomlari, xalq meʼmorlari, xalq oʻqituvchilari, yozuvchilari, shoirlari, Oʻzbekiston Respublikasi fan arboblari, Oʻzbekiston Respublikasi sanʼat arboblari, xizmat koʻrsatgan artistlari, rassomlari, meʼmorlari, trenerlari va madaniyat xodimlariga berilishi mumkin”. 4. 6-band “yuqori malakali mutaxassis tayyorlagan” degan soʻzlardan keyin “dotsent yoki” degan soʻzlar bilan toʻldirilsin.
TIJORAT BANKLARI KAPITALINING YETARLILIGIGA QOʻYILADIGAN TALABLAR TOʻGʻRISIDAGI NIZOMGA QOʻShIMChALAR KIRITISh HAQIDA
(resolution, 2015-10-13)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Banklar va bank faoliyati toʻgʻrisida” (Oʻzbekiston Respublikasi Oliy Majlisining Axborotnomasi, 1996-y., 5-6-son, 54-modda) va “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi (Oʻzbekiston Respublikasi Oliy Majlisining Axborotnomasi, 1996-yil, 5-6-son, 61-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvi tomonidan 2000-yil 26-aprelda tasdiqlangan 420-sonli “Tijorat banklari kapitalining yetarliligiga qoʻyiladigan talablar toʻgʻrisida”gi nizomga (roʻyxat raqami 949, 2000-yil 25-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 14-son) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.